หุ้นเช้า26ม.ค.บวก7.61จุด
หุ้นไทยดีดตัวตามหุ้นโลกปิดเช้าบวก7.61จุดที่1,063.62จุด มูลค่าซื้อขาย 9,904 ล้านบาท
26 ม.ค. 2555

หุ้นไทยดีดตัวตามหุ้นโลกปิดเช้าบวก7.61จุดที่1,063.62จุด มูลค่าซื้อขาย 9,904 ล้านบาท




ตลาดหุ้นไทยปรับตัวขึ้นตามตลาดหุ้นทั่วโลก  เช้าวันที่ 26 ม.ค. 2555  ดัชนีปิดที่  1,063.62 จุด เพิ่มขึ้น  7.61จุดหรือ  0.72%  มูลค่าการซื้อขายบางตา 9,904 ล้านบาท 
ส่วนหุ้นที่มีมูลค่าซื้อขาสูงสุดของวันได้แก่ หุ้นบริษัทปูนซิเมนต์ไทย(SCC) มีมูลค่าจำนวน 460 ล้านบาท ราคาหุ้นปิดที่ 328 บาท บวก 4 บาท ตามด้วยบริษัท ศรีตรังแอโกรอินดัสทรี (STA)   ปิดที่ 21.80 บาทบวก 0.10 บาทมูลค่าซื้อขาย 401 ล้านบาท ธนาคารกสิกรไทย(KBANK) ปิดที่ 126 บาทบวก 1.50 บาท มูลค่าซื้อขาย 386 ล้านบาท ธนาคารกรุงเทพ(BBL) ปิดที่ 150.50 บาทลดลง 1 บาท มูลค่า 377 ล้านบาทและ บริษัท อินโดรามา เวนเจอร์ส (IVL)  ปิดที่ 32.75 บาท บวก 0.25 บาท มูลค่า 374 ล้านบาท 
มาร์เก็ตติง  กล่าวว่า  ตลาดหุ้นและราคาสินทรัพย์เสี่ยงปรับตัวขึ้นแรงทั่วโลก เป็นเพราะธนาคารกลางสหรัฐ(เฟด) ประกาศนโยบายกระตุ้นเศรษฐกิจสหรัฐ โดยการใช้นโยบายอัตราดอกเบี้ยต่ำ 0-0.25% นานถึงปี 2557   ขยายเวลาที่เคยประกาศก่อนหน้านี้ว่าจะใช้ถึงปี 2556  และยังจะอัดฉีดเงินลงทุนเข้าสู่ระบบ ทำให้สภาพคล่องของโลกมากขึ้น 
อย่างไรก็ตามตลาดหุ้นไทยมีการขายทำกำไรระหว่างวัน ทำให้ดัชนีปรับตัวขึ้นไม่มากนัก และกำลังซื้อเน้นในกลุ่มพลังงาน  ที่ได้ประโยชน์จากราคาน้ำมันล่วงหน้าปรับตัวขึ้นจ่อ 100 เหรียญสหรัฐ  ดังนั้นนักลงทุนจะต้องเพิ่มความระมัดระวังแรงขายในช่วงบ่าย หากตลาดยุโรปเปิดซื้อขายแล้วอ่อนตัวลง 
ขณะที่ราคาทองคำในตลาดโลก ทะลุ 1,700 เหรียญสหรัฐต่อออนซ์ ไปเรียบร้อยแล้ว  ส่งผลให้ราคาขายทองคำในประเทศพุ่งแรงถึง 500 บาท โดยทองแท่งรับซื้อ  บาทละ 25,250 บาท ขายออก 25,350 บาท ,ทองรูปพรรณซื้อเข้าบาทละ 24,877.56 บาท ขายออกบาทละ 25,750 บาท